
Uvod: Metafizika i filozofija povijesti 


Predmetfilozofije povijesti, povezan s pojmom metafizike, zgodno 
se uklopio u područje mog osobnog bavljenja, jer to je način na koji 
ja analiziram povijest: sredstvima metafizičkog izvođenja fenomena 
na opći pojam. S jedne strane, o povijesti se ne može filozofirati bez 
metafizičkog motrenja povijesti, a, s druge strane, slučaj Maritaina 
je zanimljiv, jer je on jedan od rijetkih suvremenih filozofa koji 
su se poviješću bavili načinom što se nastojao približiti cjelovitom 
metafizičkom sagledavanju povijesti. Rečeno je da je metafizika 
znanost o svemu. Opća znanost. Znanost o svim bićima. Metafizika 
iz pojedinačnog dolazi do općih zaključaka ili postulira opće da bi 
ga potvrdila ili osporila na pojedinačnom primjeru. Upravo iz tog 
razloga povijest filozofije jest metafizika, jer uočava pojedinačno i 
nastoji doći do općeg zaključka. U svojem pristupu filozofija povijesti 
je istodobno idealistička i pragmatička. Idealistička je zato što “ 
idealizam znači ... da se stvarnost shvaća kao duhovno događanje, 
pri čemu se realno uzvisuje do idealnog bitka ...",! a pragmatična je 
zbog toga što na osvjedočujućem broju primjera ukazuje na stvarne 
tendencije, koje upućuju na pouzdane zaključke. Stoga je filozofija 
povijesti izraz jedne filozofije pragmatičnog idealizma, i na primjeru 
Maritaina vidjeti ćemo zašto i kako. 


U disciplini filozofije sistematični filozofi povijesti toliko su 
malobrojni da se jedva mogu nabrojati na prste, a u povijesti kao 
disciplini za sebe — uopće ih nema. Među malobrojnim istaknutim 





! = Emerich Coreth, Philosophie des 19 Jh., Verlag W. Kohlhammer, Stuttgart-Berlin, 
Koln-Mainz, 1984., str. 9. 

filozofima povijesti možemo spomenuti svetoga Augustina, zatim 
Vica, Hegela, u Hrvatskoj Milana pl. Šufflaya i Filipa Lukasa, u 
Americi Carrolla Quigleya, a u Francuskoj Jacquesa Maritaina. 
Maritain na kraju knjige spominje i Engleza J. Toynbeea, ali i sam 
zaključuje da je taj pisac isforsirao zaključke i promašio dimenzije 
filozofije povijesti. Danas znamo i zašto: dotični Englez bio je 
jedan od ideologa britanskih imperijalista iz sredine 20. stoljeća 
kojima je povijest služila kao filozofsko opravdanje imperijalističke 
ideologije.? 

Svaki pokušaj da se nabroji više od toliko navedenih filozofa vrlo 
je ozbiljan istraživački napor, no spontanim putem možemo utvrditi 
vrlo ograničeni broj istaknutih mislitelja s područja te filozofske 
grane. Maritainu na tom polju pripada istaknuto mjesto ponajprije 
zato što se on jedini nalazi na poziciji promicanih kršćanskih 
mislitelja te vrste u 20. stoljeću kojeg bismo ozbiljno mogli uzeti u 
obzir. I pisac ovih redaka spada u skupinu rijetkih filozofa povijesti, 
jer je objavio knjigu izabranih članaka u duhu filozofije povijesti,* pa 
Maritaina može obraditi kao svoj vlastiti specijalistički problem. 

Maritain u svojoj Filozofiji povijesti ima sjajnih trenutaka, 
izvrsnih uvida u filozofiju povijesti, koju u kršćanskom duhu često 
kombinira s teologijom povijesti, ali njegov pristup ima i svojevrsnih 
previda, pa čak i nedorečenosti, o čemu će također biti riječi. Maritain 
je svoju filozofiju izložio u pet poglavlja, počevši s “Filozofijom 
povijesti razmatranom općenito", zatim je objasnio “Zakone povijesti, 
aksiomatske formule ili funkcionalne zakone", razložio je “Povijesne 
zakone, tipološke formule ili vektorske zakone", odnos “Boga i tajne 
svijeta" i dao “Posljednje napomene“. 

Odgovarajući na pitanje je li filozofija povijesti moguća, Maritain 
kaže kako nas je “... kršćanstvo naučilo da povijest ima smisao, da 
ona djeluje u određenom smjeru..." (istaknuo E. Č.) No, Maritain 
u nastavku tvrdi da “... povijest nije vječito ponavljanje, (jer se) 
ona ne kreće u kružnicama. Vrijeme je linearno, a ne ciklično...".“ 
S ovim se djelomice možemo, a djelomice ne možemo složiti. 
Naime, nesumnjivo je da Božja providnost vodi povijest na njoj 
svojstven način, ali odnedavna znamo i to da je u devetnaestom i 
dvadesetom stoljeću imperijalna ideologizirana filozofija povijesti 
Velike Britanije koristila povijesne uzorke upravljanja sudbinama 





2 > Caroll Quigley, Anglo-američki Establishment, Zagreb, 2004. 


3 EmilČić, Povijest hrvatskih neprijatelja, Zagreb, 2003. 


“ Jacques Maritain, Filozofija povijesti, Zagreb, 1990. 

naroda da bi na temelju ponavljanja tih uzoraka ponavljala užasan 
terorizam nad različitim narodima svijeta." Tu vidimo da politički 
korištena, pragmatizirana vizija filozofije povijesti i te kako može 
poslužiti u svrhu ponavljanja obrazaca povijesti, a i sam Maritain 
u svojim izlaganjima filozofije povijesti potvrđuje da ona može 
biti korisno korištena ako političari razumiju kontekst u kojem je 
mogu upotrijebiti. Naime, na kraju svoje rasprave Maritain nam čini 
veliku uslugu kad kaže kako se u djelu britanskoga pseudofilozofa 
Toynbeea, A Study of History, nalaze povijesne tipološke formule 
(vektorski zakoni), jer Toynbee “... na primjer, karakterizira neku 
civilizaciju (osmanlijsku ili spartansku) prema njezinom tipičnom 
dinamizmu...". Ova napomena nam je važna, jer je Toynbee bio 
jedan od onih britanskih imperijalističkih ideologa koji su svoju 
filozofiju povijesti koristili prema modelu ponavljanih uzoraka. 
Izvan te dimenzije mišljenja, s druge strane, vrijeme se doista kreće 
linearno i u tom vremenu - uz čovjeka - u povijesti interveniraju i 
Bog i đavao. 


Maritain, međutim, ima i jedan pomalo rezerviran odnos prema 
povijesti, budući da u svojem djelu na nekoliko mjesta tvrdi da 
povijest nije znanost. On kaže: “Povijest se odnosi na pojedinačno 
i konkretno, na slučajno, dok se znanost odnosi na općenito i 
nužno. Povijest se odnosi na pojedine osobe i pojedine događaje. 
Istina, nema sumnje da se ono što se jednom dogodilo, ne može 
mijenjati, pa je time dobilo i svojevrstan oblik nužde. Uza sve to, 
taj događaj kao takav bio je slučajan..."* Na ovome mjestu moramo 
se upitati sljedeće: Ako je Bog, po svetome Augustinu, upravitelj 
povijesti - kako onda neki važan događaj može biti slučajan? Nisu li 
kockice mozaika povijesti vođene providnošću, pa slučajnosti uopće 
i nema? K tome, kako to da povijest nije znanost, ako je znanost 
duhovno utvrđivanje, tj. intelektualno izvođenje formalno uočenih, 
općenitih i nužno nepromjenljivih pojedinačnih činjenica, a događaji 
iz prošlosti nisu ništa drugo negoli duhovno realizirana stvarnost, 
koja je ujedno postala ostvarenom činjenicom, spoznatim objektom 
iz kojeg se izvode i poopćeni zaključci? Maritain nadalje tvrdi da “... 
filozofija povijesti ima drugi objekt negoli povijest. Ona se odnosi na 
objektivni sadržaj — skolastičkim izrazima: formalni objekt — negoli 
je onaj povijesti i povijesnog objašnjenja, jednako kao što filozofija 
prirode ima formalno drugi objekt negoli je onaj fizike i kemije. 
Ipak ćemo zabilježiti razliku. Ako je u pitanju filozofija prirode, 





Caroll Quigley, ibidem. 


& Jacques Maritain, ibidem, str. 2. 

formalni je objekt fizike i kemije znanstven, a formalni objekt 
filozofije prirode jest drugi razumljiv i općenit objekt, razumljiviji i 
općenitiji, na području spoznaje prirode. Ako je u pitanju filozofija 
povijesti, formalni objekt povijesti nije znanstven — on nije općenit, 
ni nuždan, niti uzdignut do razine apstraktne razumljivosti..." 
(istaknuo E. Č.). 


Maritain dokazuje da nam povijest ne može dati objašnjenja 
iz općenitih razloga postojanja, ali već sama konstatacija postojanja 
neke činjenice postaje jedan duhovni objekt, i to jest znanstvena 
konstatacija koja može posjedovati formalni element potreban za 
apstrahiranje: intelektualni aparat za interpretacije jest kritički 
aparat koji apstrahirajući vrednuje i povezuje dimenzije događaja. 
Povjesničari su, zapravo, interpretatori opipljivih duhovnih relacija, 
a filozof povijesti jest na neki način interpret statistički dominantnih 
činjenica, koje izriču glavnu duhovnu/formalnu tendenciju u razvoju 
povijesti. Filozof povijesti ima zadaću da u svome duhu sagleda 
i iskaže formalni objekt stvaralačke i stvorene povijesti: filozofija 
povijesti u svemu tome postaje poveznica događaja, ona ih sagledava u 
cjelini, uviđa konstantne dimenzije eventualnih političkih ponovljenih 
činjenica i daje interpretaciju njihove dalekosežnosti, tj. protežnosti 
u odnosu na buduće događaje, te tako ne samo da jest znanstvena 
u smislu općih zaključaka o prošlosti nego postaje i hipotetički 
mjerodavna u odnosu na tumačenje razvoja povijesnih tendencija 
u budućnosti. Time filozofija povijesti zauzima poziciju kraljice 
filozofske znanosti, jer ne samo da metafizički interpretira nego 
i pragmatično ukazuje na iskustveno jasno dokazive odnose, i to 
tako jasno da takvo izlaganje dokaza može shvatiti i najveći mogući 
broj prosječno obrazovanih ljudi, bez prodavanja jezično mutnih 
filozofskih iskaza i teorijskih magla. Pa, na kraju, i sam Maritain kaže 
da “... povijesni podaci mogu služiti filozofu povijesti kao materija, 
jer je povijest sposobna za istinitu sigurnost ...",š čime potvrđuje da 
povijest jest i istinita, upravo zato što je duhovno stabilna. Zato što 
može biti istinita povijest jest znanost. Ona se zauvijek jest dogodila 
i u tom “JEST" nalazi se istina iz koje možemo očitati djelovanje 
Providnosti, kao i tendenciju djelovanja duha sotone. 

Maritain filozofiju povijesti situira u područje moralne filozofije. 
Taj kriterij utvrđivanja kojoj grani bi filozofija povijesti trebala 
pripadati nije tako loš, ali nije ni potpun, a niti je u središtu filozofije 





7 Jacques Maritain, ibidem, str. 15. 


8 Jacques Maritain, ibidem. 

povijesti. Iz svojega iskustva mogu tvrditi da filozofija povijesti 
odgovara na pitanje: koje tendencije prevladavaju u politici, kulturi, 
religiji i drugim područjima duhovnih djelatnosti. Moralna je 
dimenzija važna utoliko što nam govori o konačnim nadnaravnim, tj. 
metafizičkim ciljevima sila dobra, kao i sila zla. Ali moral nam malo 
može reći o geopolitičkoj filozofiji povijesti i političkim filozofijama 
imperijalnih grabežljivaca. A, kao što smo rekli, filozofija povijesti je 
u stanju pročitati upravo generalne tokove, vizije i planove očitovane 
u tendencijama povijesti. 


Bitno je reći i to da za Maritaina postoje tri vrste zabluda 
shvaćanja filozofije povijesti. To su 1. antropokratska obmana, 2. 
sotonokratska obmana i 3. teokratska obmana. Na temelju mojih 
vlastitih analitičkih iskustava s filozofijom povijesti, s Maritainom se 
mogu složiti jedino u mišljenju da je obmana antropokracija, jer je 
to aspekt deizma, koji naučava da je Bog sve predao čovjeku i da se 
za razvoj povijesti dalje ne brine. Teorija sotonokracije i teokracije 
imaju svoju potpunu ili djelomičnu utemeljenost. Naime, želim reći 
da je sotonokratsko shvaćanje prema kojem je svijet prepušten 
zlu i nepravdi djelomice čak i točno: mi uočavamo da su masovni 
pokolji naroda i plemena mogući, a sankcije na ovome svijetu za 
takva nedjela ne postoje: nemilosrdno su istrijebljeni američki 
Indijanci, australski crnci, Irci su bili na rubu istrjebljenja, Hrvatima 
je u cijelosti uništena vojska i država u Drugome svjetskom ratu, 
vijetnamsko stanovništvo bilo je namjerno mučeno i ubijano od 
strane specijalno obučavanih Amerikanaca, upravo sa zlom svrhom,? 
a terorističke države i narodi nakon toga nisu nestali s lica zemlje. 
Čak su opravdavali i još opravdavaju svoje postupke umnažanjima 
ponavljanih političkih kleveta. Golema moć zla je očita: i Novi zavjet 
navješćuje prolazni trenutak vladavine Antikrista, koji čini trenutak 
vladavine sotonokratske aristokracije, koja izlazi na svjetlost dana. 
Svi razvojni simptomi tendencije zla u budućnosti i prošlosti već se 
sada jasno mogu iščitati iz povijesti, i to upravo analitičkim aparatom 
filozofije povijesti. Kardinal Stepinac je uoči Drugoga svjetskog rata 
istu stvar izrekao ovim riječima: “Svijet ide uistinu u propast ako ga 
čudesnim načinom ne spasi ruka Božja. Pobijedi li Njemačka, biti će 
grozan teror i propast za male narode. Pobijedi li Engleska, ostat će 
na vlasti masoni, Židovi, prema tome nemoral, korupcija u našim 
zemljama. Pobijedi li SSSR, onda je đavao dobio vlast nad svijetom i 
pakao. Dakle, kuda ćemo Gospodine nego k Tebi podići oči? " Tako 





9 Mark Lane, Conversations with Americans, Simon and Schuster, New York, 1970. 

stoji u Dnevniku od 5. studenog 1940.!% Zadaća filozofije povijesti 
jest da na takve tendencije upozori. 

Ali, niti teokratsko shvaćanje povijesti nije pogrešno, jer 
povijest jest usmjerena prema vladavini Boga nad narodima: nakon 
kulminacije sotonokracije teokracija je logičan ishod. Vladavina 
Boga počinje Kristovim dolaskom, nastavlja se razvojem teokratskih 
sila u Crkvi i državi, kako je to lijepo istaknuo Vladimir Solovjov 
u svojoj knjizi Povijest i budućnost teokracije,!! a završava u 
vječnosti s vladavinom Boga Krista, kao Krista Kralja. Maritainov 
problem kontinuirano se pojavljuje kao nemoć da on povijest 
shvati kao formalan iskaz i očitovanje Božjega i sotonskog duha u 
ponovljenim tendencijama povijesti. lako su neki Maritainovi uvidi i 
primjedbe upravo briljantni, njegovi su pogledi na filozofiju povijesti 
često manjkavi. Hegel jest bio masonski filozof, koji je nastojao 
pobožanstveniti svijet, ali unatoč svim njegovim pogrješkama u 
nekim aspektima viđenja, on je svoju filozofiju ipak gradio s jedne 
strane na uočavanju povijesnih tendencija Duha, a s druge strane 
na svojemu iskustvu moralne države. Hegelova nemoć da u povijesti 
sagleda djelovanje zlih tendencija utemeljena je na njegovoj vjeri da 
zloduh ne postoji i da je u svojemu konačnom razvoju sam čovjek 
ostvareni Bog. Ipak, izlaganjem u svojoj Filozofiji povijesti Hegel je 
ukazao da postoji tendencija rasta produhovljenosti čovječanstva, 
čime je izrekao teokratski ideal o Božjoj nazočnosti u svijetu i rastu 
spoznaje po Duhu upravo zahvaljujući Bogu. Maritainova osuda 
Comteova tumačenja razvoja filozofije povijesti čini se opravdana, 
jer “... za Comtea čovječanstvo i ljudski duh postupno su prolazili 
kroz teološko stanje, metafizičko stanje i pozitivno stanje...",!* čime 
je Comte dokazao da nije filozof i da mu se mišljenje nikada nije 
uzdiglo iznad sposobnosti kontrole prizemnih činjenica. Stoga je 
točna Maritainova tvrdnja kako je “... puki sofizam proglasiti da 
su teologija i metafizika zbrisale činjenicu da se munja ne mora 
tumačiti kao učinak neke nadnaravne srdžbe ili nekih 'skrivenih 
svojstava'...?.13 


Analizirajući različite pseudopovijesne zakone u filozofiji, 
Maritain je uočio suštinskinačin kojim se razvijalo čovjekovo mišljenje, 





10. “Danas" 7. kolovoza, 1990., Zagreb. 


1 Vladimir Solovjov, Povijest i budućnost teokracije, Naklada “Prometej", Zagreb, 
2003. 


12 Jacques Maritain, ibidem, str. 61. 


13 Jacques Maritain, ibidem, str. 62. 

te se ono u tom razvoju uzdiglo sve do sposobnosti filozofiranja, a 
osobito filozofiranja u duhu filozofije povijesti. Maritain ističe da 
je čovječanstvo prošlo razvoj od magijskog znaka utemeljenog na 
mašti, sve do logičkog znaka utemeljenog na razumijevanju razvojnih 
odnosa, te opisuje primarno stanje primitivnog mišljenja kao “ 
duševno stanje primitivca (koje se) nalazi pod primatom mašte. 
Magijsko je stanje niže stanje, ali se nikako ne smije podcijeniti. To 
je stanje djetinjstva čovječanstva: plodno stanje kroz koje se moralo 
proći (... A danas,) sve što mi sebi predočujemo, zapravo je ogrezlo 
u inteligenciji, i to u slobodnoj inteligenciji, koja strogo upravlja 
maštom. (...) Istina je da je logično stanje došlo nakon magijskog 
stanja — jer su sve duševne i kulturne funkcije ljudskog bića već u 
postanku bile pod vlašću magije, a sada su još pod vlašću logične 
misli. Sada je, u naše civilizirano doba, ostatke magijske spoznaje 
prigrabila, zbog procesa abnormalne inteligencije, pseudoznanost - 
okultizam".!“ Naš se filozofski problem sastoji u tome što prizemni 
mislitelji, koji se petljaju u filozofiju, svaku filozofsko-povijesnu 
analizu tumače kao maštariju, nesposobni da uvide kako se u 
takvoj filozofiji akumulirao vrhunac ljudskog mišljenja. Ako smo 
do sada filozofijom mogli nalaziti Boga u svijetu i povijesti, odsad 
ćemo, analizirajući prošle događaje, moći razumjeti kako Bog može 
vidjeti i pretkazati i one buduće. U tom se filozofija povijesti, među 
duhovnim znanostima, nalazi na najuzvišenijem mjestu: sagledava 
prošlost i iz simptoma prošlosti može točno procijeniti budućnost, 
pod uvjetom da je filozof povijesti intelektualno uronio u autentično 
iskustvo povijesnih događaja i tendencija. !? 

Što se Maritaina tiče, svojim pristupom ovaj je filozof dopunio 
i ispravio Hegela, ali ni jedan od njih svojim uvidom nije nadmašio 
prvog filozofa povijesti - svetoga Augustina (O državi Božjoj). 





Jacques Maritain, ibidem, str. 64. 


Problem Maritaina na ovome mjestu sastoji se i u tome što on osporava mogućnost 
čovjekova predviđanja buduće povijesti tj. njezina razvoja, jer kaže “Vječni Božji 
plan ne mora se promatrati antropomorfno, kao unaprijed napisan scenarij". 

PHILOSOPHY OF HISTORY IN JACQUES MARITAIN'S 
REFLECTIONS 


Summary 


The subject of the philosophy of history, related to the concept 
of metaphysics, has conveniently integrated into the field of my 
pursuit, since this is the way in which I analyse history: by means of 
metaphysical derivation of phenomenon to the general concept. On 
the one hand, history cannot be speculated without a metaphysical 
contemplation of history, and, on the other, the case of Maritain is 
interesting, because he is one of rare contemporary philosophers who 
have studied history in the way that attempts to approach a coherent 
metaphysical perception of history. It is said that metaphysics is a 
science about everything. Universal science. Science about all beings. 
Starting from details, metaphysics come to general conclusions or it 
postulates general to confirm or deny in a particular example. Just 
for this reason, the history of philosophy is metaphysics, because 
it observes details and tries to reach a general conclusion. In its 
approach, the philosophy of history is, at the same time, idealistic 
and pragmatic. It is idealistic because “... idealism means ... that 
reality is understood as a spiritual event, in which process the real 
elevates to an ideal being ..."; it is pragmatic because, on the basis of 
numerous confirmed examples, it points to real tendencies, which 
lead to reliable conclusions. Therefore, the philosophy of history is an 
expression of a philosophy of pragmatic idealism, and, in the example 
of Maritain, we will see why and how. 

